Die syfer agt is die simbool van die ewige lewe. Wanneer hy op sy, sy l'e ∞, simboliseer hy die oneindigheid. Kyk weer na die Oorwinningskruis en die Hugenote Kruis met hulle 8 punte. Daarin lê die antwood op ons geestelike herkoms.
Ek besoek die bekende en veelbesproke Louvre. Die glas piramide van Miterand praat nie met my nie. Wanneer ek omdraai en terugkyk op die Champs Élysées na die Arc de Triomf, word my uitsig versper deur die manjifieke Quadriga. 'n Vrou op 'n krygstuig, getrek deur vier perde, met 'n lourierkrans wat sy omhoog hou.
Die Quadriga voor die Louvre is 'n afbeelding van die oorspronklike Quadriga van Berlyn. Die vrou op die krygstuig met die lourierkrans omhoog, versinnebeeld die sg. vredesgodin. Nadat Napoleon Berlyn verower het, het hy die oorspronklike Quadriga van Berlyn na Parys geneem as oorlogsbuit en in die Champs Élysées opgerig.
Na Napoleon se nederlaag is die Quadriga terugbesorg aan Berlyn. Intussen het die Franse 'n afbeelding gemaak en voor die Louvre aangebring. Ek plaas 'n foto van die huidige Quadriga in die Champs Élysées sowel as die Quadriga by die Grand Palais in Parys. Die beeld van die vredesgodin met die lourierkrans is duidelik sigbaar.
My gesprek met die Die Ou Vrou laat my gedagtes weer terugkeer na die ridders wat werklik daaroop aanspraak kan maak dat hulle ridders vir Christus was.
Die swaard hierbo bring ons terug na die vyf kruise van Siener. Siener was nie die eerste om die belangrike vyf kruise te sien nie. Dieselfde getal kruise is aan 'n ander Johanna gegee. Daardie ander Johanna was Jeanne d'Arc, heldin van Frankryk en die vyf kruise is deur die engel Michel aan haar gegee.